อูเบอร์ หลบไป “อูบ้า” (รถแดงเชียงใหม่) มาแล้ว!! - FINNOMENA
“UBAR ROD DANG” เป็นแอป ที่จะช่วยผู้โดยสารรถแดง และ คนขับรถแดง ในเชียงใหม่การทำให้พบกันง่ายขึ้น ออกแบบมาให้ใช้งานง่ายโดยไม่ต้องสมัครและไม่มีค่าใช้จ่ายใดๆ ทั้งผู้โดยสาร และ คนขับรถแดง
24 เม.ย. 2560

หลังปล่อยให้ดาวน์โหลดแอป UBAR ROD DANG ใน iOS และ Android เมื่อต้นเดือนเมษายนที่ผ่านมา ขณะนี้มีผู้ดาวน์โหลดไปใช้งานใน Android ไปแล้ว 1,400 คน
รายละเอียดในแอประบุว่า “UBAR ROD DANG” เป็นแอป ที่จะช่วยผู้โดยสารรถแดง และ คนขับรถแดง ในเชียงใหม่การทำให้พบกันง่ายขึ้น ออกแบบมาให้ใช้งานง่ายโดยไม่ต้องสมัครและไม่มีค่าใช้จ่ายใดๆ ทั้งผู้โดยสาร และ คนขับรถแดง
การใช้งานของผู้โดยสารก็แสนง่ายเพียงเปิดแอปขึ้นมา ท่านจะอยู่ในหน้า “สำหรับผู้โดยสาร” จากนั้นกดปุ่ม “เรียกรถแดง” บรรดารถแดงที่ใช้แอปจะทราบพิกัดของท่านทันที และเมื่อท่านได้รถแล้ว ให้กดปุ่ม “หยุดเรียก” เพื่อให้ระบบหยุดส่งพิกัดของท่านไปยังแผนที่รถแดง
ทั้งนี้แอปพลิเคชั่นดังกล่าวพัฒนาขึ้นโดยกลุ่ม Moohow ซึ่งเป็นนักพัฒนา Software เพื่อนำเสนอไอเดียและแนวทางการแก้ไขปัญหาสังคมด้วยเทคโนโลยีใหม่ ขณะนี้มีการปรับแก้มาแล้วเป็นเวอร์ชั่นปัจจุบันคือ 1.0.1
ใครสนใจสามารถลองเข้าไปอ่านรีวิว รายละเอียดเพิ่มเติมอื่นๆ และโหลดแอปได้เลย ส่วนใครใช้แล้วเป็นยังไงก็มาบอกกันด้วยนะ
ที่มา : http://www.citizenthaipbs.net/node/18960
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: